168. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 42301/12167 της 28 Ιουν./12 Ιουλ. 1995 (ΦΕΚ Β΄  608) «Προϋποθέσεις και τρόπος πρόσληψης και αλλαγής επωνύμου και πρόσληψης πατρωνύμου και μητρωνύμου». Έχοντας υπόψη τις διατάξεις: α.Του άρθρου μόνου του Ν.Δ. 2573/1953 «Περί αλλαγής επωνύμου και προσλήψεως επωνύμου, πατρωνύμου και μητρωνύμου», όπως συμπληρώθηκε με την παρ. 1 του άρθρ. 8 του Νόμ. 2130/1993 (ΦΕΚ Α΄ 62) και στη συνέχεια αντικαταστάθηκε με το άρθρ. 9 παρ. 9 του Νόμ. 2307/1995 (ΦΕΚ Α΄ 113). Νομαρχίες 2.Γ.α.167-168 β.Του Νόμ. 1329/1983 «Εφαρμογή της συνταγματικής αρχής της ισότητας ανδρών και γυναικών στον Αστικό Κώδικα… καθώς και μερικός εκσυγχρονισμός των διατάξεων του Αστικού Κώδικα που αφορούν το Οικογενειακό Δίκαιο». γ.Την αριθ. 33006/13.7.1994 απόφαση του Πρωθυπουργού και Υπουργού Εσωτερικών για τη μεταβίβαση αρμοδιοτήτων στον Υφυπουργό Εσωτερικών (ΦΕΚ Β΄ 550). δ.Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε τις λεπτομέρειες, σχετικά με τις προϋποθέσεις και τον τρόπο της πρόσληψης και αλλαγής επωνύμου και πρόσληψης πατρωνύμου και μητρωνύμου, ως ακολούθως: Α΄ Πρόσληψη Επωνύμου: 1.Σε περίπτωση που σε πρόσωπο αγνώστων γονέων δεν έχει δοθεί επώνυμο από το ληξίαρχο, σύμφωνα με τις διατάξεις της νομοθεσίας «περί ληξιαρχικών πράξεων», ο νομάρχης, με απόφασή του, δίδει σ’ αυτό επώνυμο. Η απόφαση του νομάρχη δημοσιεύεται με τοιχοκόλληση, επί 8 πλήρεις ημέρες, στο συνηθισμένο τόπο δημοσιεύσεων του καταστήματος της Νομαρχιακής Αυτοδιοίκησης και του καταστήματος του δήμου ή της κοινότητας, όπου διαμένει το άγνωστον γονέων πρόσωπο. Για τις δημοσιεύσεις αυτές συντάσσονται αποδεικτικά, τα οποία φυλάσσονται στο σχετικό φάκελο. Μέσα στην οκταήμερη αυτή ανατρεπτική προθεσμία όποιος τυχόν φέρει το ίδιο επώνυμο με εκείνο που δόθηκε στο αγνώστων γονέων πρόσωπο, δικαιούται να υποβάλει ένσταση στο νομάρχη, εκθέτοντας τους λόγους για τους οποίους δεν επιθυμεί να φέρει το πρόσωπο αυτό το ίδιο με το δικό του επώνυμο. Ο νομάρχης αποφαίνεται, οριστικά, επί της ενστάσεως, αποδεχόμενος ή απορρίπτων αυτή. Μετά την πάροδο άπρακτης της οκταήμερης προθεσμίας ή σε περίπτωση απόρριψης των ενστάσεων που τυχόν υποβλήθηκαν, ο νομάρχης προβαίνει στις περαιτέρω ενέργειες, σύμφωνα με τα οριζόμενα στην παρ. 2 του Κεφαλαίου Β΄. 2.Κάθε ενήλικας Έλληνας πολίτης, άνδρας ή γυναίκα, δύναται με έγγραφη δήλωσή του προς το νομάρχη, που υπόκειται σε ανάκληση αφότου κατατεθεί, να εκφράσει τη βούλησή του, όπως δοθεί το επώνυμό του ή και το κύριο όνομά του, ως πατρώνυμο ή μητρώνυμο, σε ορισμένο πρόσωπο αγνώστων γονέων. Για την αποδοχή ή μη της δήλωσής ακολουθούν οι ενέργειες που ορίζονται στην παρ. 2 του Κεφαλαίου Β΄. Μετά τη σελ. 206,7834(α)  Σελ.206,7835 Τεύχος 1344 Σελ. 41 Β΄ Πρόσληψη Πατρωνύμου – Μητρωνύμου κλπ. 1.Ο νομάρχης με απόφασή του, μετά από αίτηση των ενδιαφερόμενων προσώπων ή κάθε προσώπου που ασκεί οπωσδήποτε τη γονική μέριμνα ή επιτροπεία επ’ αυτών: α)Δίνει πατρώνυμο, μητρώνυμο και οικογενειακό επώνυμο μητέρας σε πρόσωπα αγνώστων γονέων. β)Δίνει πατρώνυμο σε πρόσωπα που έχουν γεννηθεί χωρίς γάμο των γονέων τους. 2.Ο νομάρχης κοινοποιεί την προβλεπόμενη από την παρ. 1 απόφαση αυτού στις αρχές που τηρούν δημοτολόγιο και μητρώο αρρένων για την προσθήκη σ’ αυτά των αναφερόμενων στην απόφαση συμπληρωματικών στοιχείων του ονόματός του χωρίς γάμο των γονέων του γεννηθέντος ή αγνώστων γονέων προσώπου. Επίσης την απόφασή του αυτή την κοινοποιεί στην Εισαγγελία, στο γραφείο ποινικού μητρώου του οικείου Πρωτοδικείου, καθώς και σ’ αυτόν που με αίτησή του ζήτησε την προσθήκη των ανωτέρω στοιχείων. Γ΄ Αλλαγή επωνύμου 1.Για την αλλαγή επωνύμου υποβάλλεται στο νομάρχη αίτηση του ενδιαφερόμενου ή των γονέων του ή του γονέα που ασκούν τη γονική μέριμνα ή του επιτρόπου στην οποία πρέπει να ορίζεται λεπτομερώς, ο σκοπός για τον οποίο επιδιώκεται η μεταβολή και να δηλώνεται το επώνυμο του οποίου ζητείται η πρόσληψη. Η αίτηση αυτή απευθύνεται στο νομάρχη, στην περιφέρεια του οποίου υπάγεται ο δήμος ή η κοινότητα, στο μητρώο αρρένων ή δημοτολόγιο του οποίου είναι γραμμένος ο ενδιαφερόμενος. Η ανωτέρω αίτηση πρέπει απαραίτητα να συνοδεύεται και με τα ακόλουθα δικαιολογητικά: α)Πιστοποιητικό περί εγγραφής του προσώπου που αφορά η αίτηση στο μητρώο αρρένων ή δημοτολόγιο, από το οποίο να προκύπτει ο τόπος, το έτος γέννησης και η οικογενειακή κατάσταση αυτού. β)Πιστοποιητικό ποινικού μητρώου. γ)Βεβαίωση του οικείου Εισαγγελέα, από την οποία να προκύπτει ότι ο ζητών τη μεταβολή δεν διώκεται για κάποια αξιόποινη πράξη. δ)Πιστοποιητικό, περί της στρατολογικής κατάστασης, προκειμένου για άνδρες. ε)Γραμμάτιο καταθέσεως, στο Δημόσιο Ταμείο του νόμιμου τέλους αλλαγής επωνύμου (άρθρ. 18 παρ. 2 δ Νόμ. 12/1975). 2.Ο νομάρχης παραγγέλλει, με δαπάνη του ενδιαφερόμενου, τη δημοσίευση περίληψης της αίτησης αλλαγής επωνύμου σε μία εφημερίδα από αυτές που εκδίδονται στην πρωτεύουσα ή την περιφέρεια του νομού, ή γειτονικού νομού. Σελ.206,7836 Τεύχος 1344 Σελ. 42 Η περίληψη πρέπει να περιέχει ακριβή σημείωση περί του ονόματος, επαγγέλματος, τόπου και έτους γέννησης και κατοικίας του ενδιαφερόμενου, περί του επωνύμου, η απόκτηση του οποίου επιδιώκεται, ως και πρόσκληση σε κάθε αντιτιθέμενο στη ζητούμενη αλλαγή, όπως μέσα σε 15 ημέρες από της δημοσιεύσεως, υποβάλει στο νομάρχη τις αντιρρήσεις του. 3.Μετά την πάροδο της προθεσμίας των 15 ημερών, ο νομάρχης εκδίδει αιτιολογημένη απόφαση με την οποία αποδέχεται ή απορρίπτει την αίτηση. Με την ίδια απόφαση, ο νομάρχης αποφαίνεται συγχρόνως και επί των αντιρρήσεων που τυχόν έχουν υποβληθεί κατά της ζητούμενης αλλαγής. Η απόφαση του νομάρχη με την οποία αποδέχεται τη ζητηθείσα αλλαγή επωνύμου, κοινοποιείται στις αρχές που τηρούν δημοτολόγιο και μητρώο αρρένων στο γραφείο ποινικού μητρώου του οικείου Πρωτοδικείου, στην Εισαγγελία και Αστυνομικές Αρχές του τόπου γεννήσεως και κατοικίας του ενδιαφερόμενου και στον ενδιαφερόμενο για να την προσκομίσει στην Αστυνομική Αρχή του τόπου της κατοικίας του, κατά την έκδοση νέου δελτίου ταυτότητας. 4.Με την ίδια απόφαση του νομάρχη επέρχεται αυτοδίκαια η αλλαγή επωνύμου στις κατωτέρω περιπτώσεις: α)Της συζύγου που με τις διατάξεις του άρθρ. 1388 του Αστικού Κώδικα που ίσχυαν προ του Νόμ. 1329/1983 έχει το επώνυμο του συζύγου της. β)Των υπό γονική μέριμνα τελούντων ανήλικων τέκνων που έχουν το επώνυμο του πατέρα, είτε βάσει της καταργηθείσας διάταξης του άρθρ. 1493 του Αστικού, είτε βάσει της παρ. 3 του άρθρ. 1505 του αυτού Κώδικα, όταν η αλλαγή αφορά το επώνυμο του πατέρα. γ)Των υπό γονική μέριμνα τελούντων ανήλικων τέκνων που γεννήθηκαν χωρίς γάμο των γονέων του, όταν επέρχεται αλλαγή επωνύμου της μητέρας. δ)Των υπό γονική μέριμνα τελούντων ανήλικων τέκνων που γεννήθηκαν χωρίς γάμος των γονέων τους, των οποίων έγινε εκούσια ή δικαστική αναγνώριση και στο μητρικό τους επώνυμο, έχει προστεθεί το πατρικό επώνυμο, σύμφωνα με τη διάταξη του πρώτου εδαφίου της παρ. 3 του άρθρ. 1506 του Αστικού Κώδικα, όταν επέρχεται αλλαγή επωνύμου του πατέρα ή της μητέρας. 5.Σε περίπτωση αλλαγής επωνύμου ενός των γονέων και εφόσον το επώνυμο των τέκνων τους έχει προσδιορισθεί με κοινή δήλωσή τους, μεταβολή του επωνύμου, των υπό γονική μέριμνα τελούντων ανήλικων τέκνων, επέρχεται με την αυτή απόφαση, μόνον εάν συναινεί και ο άλλος γονέας. 6.Η αριθ. 78810/18.12.1984 (ΦΕΚ 14/14.1.1985 τ.Β΄) απόφαση του Υπουργού Εσωτερικών, καταργείται. 2.Γ.α.168 Νομαρχίες 